OpenLLM-France/wikimedia huggingface dataset:
# Can Benet de la Prua

Can Benet de la Prua és un petit nucli rural al nord del terme municipal de Sant Sadurní d'Anoia, amb una trentena de cases i 70 habitants, la primera construcció (Cal Benet) està datada del segle xvii i fou fundada per la família Domènech, que vingué del veí poble d'Espiells. La majoria de les construccions però daten dels segles xviii i xix. Celebra la seva Festa Major el quart diumenge d'agost.

## Referències

* ↑ «Can Benet de la Prua». Gran Enciclopèdia Catalana. Barcelona: Grup Enciclopèdia Catalana.
# Zenkerèl·lids

Els zenkerèl·lids (Zenkerellidae) són una família de rosegadors. Totes les espècies d'aquest grup, tant les vivents com les extintes, són oriündes d'Àfrica. Aquest llinatge sorgí fa aproximadament 49 milions d'anys. Es tracta d'animals molt difícils d'observar. L'espècie actual, Zenkerella insignis, mai no ha sigut observada en vida per experts i només n'hi ha 14 espècimens als museus d'arreu del món.

## Referències

* 1 2 3 4 Heritage, S.; Fernández, D; Sallam, H; Cronin, D.T; Echube, J.M.E «Ancient phylogenetic divergence of the enigmatic African rodent Zenkerella and the origin of anomalurid gliding» (en anglès). PeerJ, 4, e2320, 2016.
Famílies i espècies vivents d'anomaluromorfs :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Euarchontoglires · Ordre: Rodentia :
Anomaluridae :
Pedetidae :
Zenkerellidae :
# Katav

El Katav - (rus) Катав - és un riu de Rússia, passa per l'óblast de Txeliàbinsk i per la República de Baixkíria, i és un afluent de l'Iuriuzan per l'esquerra.
Neix al sud dels Urals, i travessa 95 km per l'óblast de Txeliàbinsk i per Baixkíria. És un riu de corrent ràpid, amb moltes corbes. Forma petits llacs a les ciutats de Katav-Ivànovsk i d'Ust-Katav.
# Plagiotremus laudandus

Plagiotremus laudandus és una espècie de peix de la família dels blènnids i de l'ordre dels perciformes.

## Subespècies

* Plagiotremus laudandus flavus (Smith-Vaniz, 1976)
* Plagiotremus laudandus laudandus (Whitley, 1961)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G.; Collette, B.; Facey, D. The Diversity of Fishes (en anglès). Wiley, 1997. ISBN 978-0-86542-256-8.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Springer, V.G., 1986. Blenniidae. p. 742-755. A M.M. Smith i P.C. Heemstra (editors) Smiths' sea fishes. Springer-Verlag, Berlín.
* Springer, V.: Blennies. Planes 214-217 a W.N. Eschmeyer, J. R. Paxton, editors. Encyclopedia of Fishes – 2a edició, San Diego, Califòrnia: Academic Press. Any 1994.
* Wheeler, A.: The World Encyclopedia of Fishes, 2a edició, Londres: Macdonald. Any 1985.

## Enllaços externs

* AQUATAB
# Coreomusicologia

La coreomusicologia és l'estudi de la relació entre música i moviment dintre de qualsevol gènere d'interpretació.
Durant finals del segle dinou i principis del vint, apareix una consciència per les relacions que comparteixen la música i la dansa. A principis d'aquest segle, augmenta el seu interès i estudi. És en els darrers anys quan la coreomusicologia apareix com a disciplina. Moltes cultures no separen la música de la dansa, la idea de la separació és més aviat una excepció europea i americana.
Els coreomusicòlegs postulen, que l'estudi de les relacions entre so i moviment en diverses arts interpretatives, pot contribuir en les sensibilitats perceptives, processos culturals i dinàmiques personals.
La coreomusicologia permet estudiar com el so i el moviment estan relacionats en les interpretacions tradicionals de diverses cultures. Ofereix un ventall d'eines analítiques útils per a músics, ballarins, teòrics de la interpretació, psicòlegs experimentals i antropòlegs culturals.

## Referències

* ↑ Mason, P.H. 2012. ‘Music, Dance and the Total Art Work: Choreomusicology in Theory and Practice’. Research in Dance Education 13(1): 5–24
* ↑ Mason, P.H. 2014 Tapping the Plate or Hitting the Bottle: Sound and Movement in Self-accompanied and Musician-accompanied Dance, Ethnomusicology Forum, 23:2, 208-228
# Khildebert II

Khildebert II (570-595) va ser el rei merovingi d'Austràsia des del 575 fins a la seva mort com a fill gran i hereu de Sigebert I, i a partir de 592 rei de Borgonya com a fill adoptiu del seu oncle Guntram.

## Biografia

Quan Khildebert tenia cinc anys, el 575, el seu pare va ser assassinat durant una campanya contra Nèustria per sicaris de Fredegunda, l'esposa del seu mig germà i enemic Khilperic I. Un dels nobles fidels del seu pare, Gundobald, se'l va endur de París fins a la capital austrasiana de Metz, on se'l va reconèixer com a rei. Durant la seva minoria d'edat, el poder del regne va estar en disputa entre la seva mare Brunequilda i els nobles locals.
Els altres dos reis merovingis i oncles seus, Khilperic I de Nèustria i Guntram de Borgonya, van buscar una aliança amb Khildebert, que va ser adoptat per tots dos.
L'assassinat de Khilperic el 584, i el fet que els fills de Guntram haguessin mort de dissenteria, van propiciar que Khildebert quedés definitivament sota l'esfera del rei de Borgonya. Amb el tractat d'Andelot, el 587, Khildebert va ser reconegut com a hereu de Guntram.
Guntram va ajudar a Khildebert a posar fi a algunes revoltes de nobles austrasians, i aconseguí prendre el castell de Woëwre. En aquest període fou objecte de diversos intents d'assassinat per part de Fredegunda de Nèustria, que volia que l'herència de Guntram anés a parar al seu fill Clotari II. També va mantenir relacions amb l'Imperi Romà d'Orient, i va lluitar en nom de l'emperador Maurici contra els llombards a Itàlia, amb èxit reduït.
A la mort de Guntram el 592, Khildebert va heretar el regne de Borgonya, i considerà la possibilitat d'envaïr la Nèustria de Clotari per convertir-se en únic rei dels francs. Abans de poder dur a terme aquestes ambicions va morir, segons algunes fonts enverinat per Fredegonda, l'any 595.

## Vegeu també

* Innocent del Gavaldà.
* Cronologia de la història de França.
* Niceti d'Alvèrnia.

## Notes i referències

* ↑ «Khildebert II». Gran Enciclopèdia Catalana. Barcelona: Grup Enciclopèdia Catalana.
# Can Sala de Dalt (Cervelló)

Can Sala de Dalt és una masia del municipi de Cervelló (Baix Llobregat) inclosa en l'Inventari del Patrimoni Arquitectònic de Catalunya. Al seu costat hi ha la Font de Can Sala de Dalt, també inventariada de manera independent.

## Masia

Masia rural situada sobre la cota 360, sota el Puig Vicenç, que termena amb Vallirana i Torrelles de Llobregat. El tancat del portal encerca un grup de construccions d'èpoques diferents. La part més antiga és la petita masia d'obra de tàpia, gairebé quadrada i d'una planta, situada mirant al sud. Més a prop del portal hi ha una addició de factura modernista, probablement de l'arquitecte Font i Gumà, amb obra de rajol enquadrant majòliques, amb gran obertura i un rematat de cresteria de majòliques. Els baixos són magatzem, i el pis, que té accessos amb escales i balustrada, conté l'habitatge dels propietaris de la finca. Al costat sud hi ha una majòlica amb la imatge de Sant Pancraci.
Originàriament, la finca pertanyia a Can Sala de Baix. Fou cedida el 1890 en casar-se un dels fadrins amb la pubilla de Can Riera. Per deutes dels Sala fou adquirida per Rossend Valls en començar el segle xx, i va fer reformes a l'edifici. Conrad Valls, net de l'anterior propietari, vengué la finca a un client seu, però va tornar-la a adquirir el 1954. El 1964 es feren les obres d'ampliació a la part sud-oest. Actualment és patrimoni de la fundació FEM que volen fer una escola de natura.

## Font

A prop hi ha una font amb el mateix nom. És una font de muntanya agençada amb elements d'obra i un rafal que fa de mirador, ja que es troba per sobre del nivell topogràfic de la masia de Can Sala de Dalt, a uns 100 metres de distància.
A part d'altres captacions d'aigua que disposa la Masia de Can Sala de Dalt, aquesta font conserva elements d'obra de la captació primitiva i el propi entorn originari del redós. Les construccions amb elements de suports de ciment armat demostra una construcció moderna probablement dels anys 50 del segle xx.

## Referències

* 1 2 3 «Can Sala de Dalt». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 desembre 2015].
* 1 2 «Font de Can Sala de Dalt». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 desembre 2015].
# Zenkō Suzuki

Zenkō Suzuki (鈴木 善幸 Suzuki Zenkō, 11 de gener de 1911 - 19 de juliol de 2004) va ser un polític japonès, que va exercir com el 70è primer ministre del seu país, des del 17 de juliol de 1980 fins al 27 de novembre de 1982.
# Phyllergates

Phyllergates és un gènere d'ocells, de la família dels cètids (Cettiidae).

## Taxonomia

No hi ha consens taxonòmic sobre la família a la que pertany Phyllergates. Segons la llista mundial d'ocells del Congrés Ornitològic Internacional (versió 13.2, 2023) aquest gènere està inclòs en els cètids (Cettidae). Ja el Handook of the Birds of the World i la quarta versió de la BirdLife International Checklist of the birds of the world (Desembre 2019), consideren que estaria inclòs en els escotocèrtids (Scotocercidae).

## Llistat d'espècies

Segons la classificació del Congrés Ornitològic Internacional (versió 13.2, 2023), aquest gènere conté dues espècies:
* Phyllergates cucullatus - ocell sastre muntanyenc.
* Phyllergates heterolaemus - ocell sastre encaputxat.

## Referències

* 1 2 3 «Cupwings, crombecs, cettiid bush warblers, Streaked Scrub Warbler, yellow flycatchers, hylias» (en anglès). IOC World Bird List Version 13.2. International Ornithologists' Union, 01-07-2023. [Consulta: 10 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 628. ISBN 978-84-16728-37-4.
# Cophixalus biroi

Cophixalus biroi és una espècie de granota que viu a Papua Nova Guinea i Indonèsia.

## Referències

* Richards, S. & Zweifel, R. 2004. Cophixalus biroi. Llista Vermella d'Espècies Amenaçades de la UICN 2006. Consulta: 1 de febrer del 2008.
# Kakme

Kakme fou un regne probablement irànic del nord-oest de l'Iran a l'est o nord-est del regne de Manna, segurament a l'est del llac Urmia. Es considera que a la segona meitat del segle viii aC (fins al 713 aC) va estar aliat a Urartu, però de la seva història no se'n sap res excepte el que diuen les fonts assíries referit al 719 aC.
El 719 aC cinc ciutats de Manna o sota la seva influència, es van revoltar contra el domini assiri a la regió. Aquestes ciutats eren Sukia, Bala, i Abitikna, Papa i Lallukna, i al cilindre de Khorsdhabad del rei Sargon II (vers 713 aC) es diu que les cinc ciutats havien conspirat en aliança amb la terra de Kakme; en els annals del rei (compostos vers 707 aC) els fets apareixen de manera diferent, ja que només Papa i Lallukna són esmentades conspirant amb Kakme mentre que les altre tres ho van fer amb Rusa I d'Urartu i afegeix que els habitants d'aquestes tres foren deportats a Hatti (Karkemish, Hamath?) i els de les altres dues a Damasc, però aquestes deportacions podrien ser una barreja de dades de l'escrivà.

## Bibliografia

* Nadav Na'aman, Ancient Israel and its neighbors: interaction and counteraction.
# Independencia (Uruguai)

Independencia és una localitat de l'Uruguai, ubicada al sud-oest del departament de Florida, limítrof amb San José i Canelones. Té una població aproximada de 500 habitants, segons les dades del cens del 2004.
Es troba a 42 metres sobre el nivell del mar.
Evolució demogràfica (Font: Instituto Nacional de Estadística pàgina web) :
| 1963 | 1975 | 1985 | 1996 | 2004 |
| 142 | 188 | 286 | 410 | {{{5}}} |

## Referències

* 1 2 (anglès) Mapa, localització, clima i altres dades
Viccionari
# Calendari d'esdeveniments

Llista d'esdeveniments, segons el calendari actual:
Calendari 2024 :
Llista condensada d'aniversaris històrics:
| gener | 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 |
| febrer | 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 |
| març | 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 |
| abril | 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 |
| maig | 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 |
| juny | 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 |
| juliol | 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 |
| agost | 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 |
| setembre | 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 |
| octubre | 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 |
| novembre | 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 |
| desembre | 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 |

## Vegeu també

* Altres calendaris:
** calendari gregorià
** calendari musulmà
** Calendari hindú
** Calendari japonès
** Calendari hebreu
** Calendari xinès
** Categoria:Calendaris
* Història
* Calendari
* Segle
* Any
# L'esdeveniment (pel·lícula de 2021)

L'esdeveniment (originalment en francès, L'Événement) és una pel·lícula de thriller dramàtic francesa del 2021 dirigida per Audrey Diwan a partir d'un guió de la mateixa Diwan i de Marcia Romano, basada en la novel·la homònima del 2000 d'Annie Ernaux. La pel·lícula és protagonitzada per Anamaria Vartolomei i Luàna Bajrami. S'ha doblat i subtitulat al català.
Va ser seleccionada per a l'estrena mundial en competició al 78è Festival Internacional de Cinema de Venècia el 6 de setembre de 2021, on la pel·lícula va guanyar el Lleó d'Or i va rebre el reconeixement general de la crítica.

## Sinopsi

L'any 1963, a França, l'Anne, una jove i talentosa estudiant, queda embarassada i veu com se li escapa l'oportunitat d'acabar els estudis. A mesura que s'acosten els exàmens finals i la seva vida social comença a esvair-se, l'embaràs de l'Anne avança, cosa que l'obliga a enfrontar-se a la vergonya i el dolor d'un avortament, fins i tot si s'ha d'arriscar a la presó per fer-ho.

## Repartiment

* Anamaria Vartolomei com a Anne
* Kacey Mottet Klein com a Jean
* Sandrine Bonnaire com a Gabrielle Duchesne
* Louise Orry-Diquero com a Brigitte
* Louise Chevillotte com a Olivia
* Pio Marmaï com a professor Bornec
* Anna Mouglalis com a Mme Rivière
* Fabrizio Rongione com el Dr. Ravinsky
* Luàna Bajrami com a Hélène
* Leonor Oberson com a Claire
* Julien Frison com a Maxime
* Alice de Lencquesaing com a Laëtitia

## Referències

* 1 2 «L'esdeveniment - El Cinema De La 2». RTVE, 18-03-2024. [Consulta: 21 març 2024].
* ↑ Títol en català a Filmin
* ↑ Raymond, Vincent. «Audrey Diwan : " le doute m'a permis d'avancer "» (en francès). Le Petit Bulletin, 23-04-2019. Arxivat de l'original el 25 juny 2019. [Consulta: 26 juliol 2021].
* ↑ «L'événement». Goita què fan ara. [Consulta: 14 novembre 2022].
* ↑ «L'Événement». 78a Mostra Internacional de Cinema de Venècia. Arxivat de l'original el 26 juliol 2021. [Consulta: 26 juliol 2021].
* ↑ Tartaglione, Nancy. «Venice Film Festival: 'L'Événement' Wins Golden Lion, 'Hand Of God' Takes Grand Jury Prize, Jane Campion Best Director, Penelope Cruz Best Actress, Maggie Gyllenhaal Best Screenplay – Full List». Deadline Hollywood, 11-09-2021. [Consulta: 11 setembre 2021].
* ↑ Brooks, Xan. «Happening review – sex and abortion on the new frontline in 60s France». The Guardian, 06-09-2021. Arxivat de l'original el 6 setembre 2021. [Consulta: 6 setembre 2021].
* ↑ Lodge, Guy. «'Happening' Review: A Potent French Abortion Drama That Takes Place in 1963, and Feels All Too Current». Variety, 06-09-2021. Arxivat de l'original el 6 setembre 2021. [Consulta: 6 setembre 2021].

## Enllaços externs

* L'esdeveniment - Lloc web oficial
# Phyllis Diller

Phyllis Diller (anglès: Phyllis Ada Diller) (Lima, 17 de juliol de 1917 - Brentwood, 20 d'agost de 2012) va ser una actriu, comediant i monologuista nord-americana. Va fer-se coneguda pels seus personatges excèntrics amb estètica extremada i pel seu riure exagerat i un humor on es reia d'ella mateixa.
Va ser una de les primeres dones en guanyar-se un nom com a comediant als Estats Units, aplanant el camí a d'altres humoristes com Joan Rivers, Roseanne Barr, o Ellen DeGeneres, que l'han citat sovint com a referència. També és considerada una transgressora dels rols de gènere i sexualitat, motiu pel qual va esdevenir una icona del moviment homosexual. També va ser una de les primeres en defensar la cirurgia estètica.
Va actuar en més de 40 pel·lícules, iniciant-se el 1961 a Esplendor a l'herba i en diverses sèries de televisió, principalment en papers secundaris i cameos.

## Referències

* 1 2 «Phyllis Diller, Legendary Comedian, Is Dead» (en anglès). [Consulta: 30 setembre 2019].
* ↑ Avery, Dan. «Comedy Legend Phyllis Diller Dead At 95», 20-08-2012. [Consulta: 30 setembre 2019].
# Cophixalus cheesmanae

Cophixalus cheesmanae és una espècie de granota que viu a Papua Nova Guinea.

## Referències

* Richards, S. & Bickford, D. 2004. Cophixalus cheesmanae. Llista Vermella d'Espècies Amenaçades de la UICN 2006. Consulta: 1 de febrer del 2008.
# Krasnodvorsk

Krasnodvorsk (en rus: Краснодворск) és un poble (un khútor) de l'óblast de Rostov, a Rússia, que en el cens del 2010 tenia 135 habitants, pertany al districte d'Aksai.

## Referències

* ↑ Паспорт муниципального образования «Мишкинское сельское поселение» Аксайского муниципального района
# Constanci I de Constantinoble

Constanci I de Constantinoble (en grec Κωνστάντιος Α') va ser patriarca de Constantinoble de l'any 1830 al 1834.
Ha via nascut a Constantinoble, i va estudiar a Iași i a Kíev. Entre els anys 1805 i 1830 va ser arquebisbe al Monestir de Santa Caterina del Mont Sinaí. Elegit el 1830 patriarca de Constantinoble va dimitir al cap de quatre anys i es va dedicar a escriure i a estudiar fins que va morir l'any 1859.

## Referències

* ↑ «Κωνστάντιος Α´» (en grec). Ecumenical Patriarchate of Constantinople. [Consulta: 15 agost 2023].
# Winger (Minnesota)

Winger és una població dels Estats Units a l'estat de Minnesota. Segons el cens del 2000 tenia 205 habitants.

## Demografia

Segons el cens del 2000, Winger tenia 205 habitants, 94 habitatges, i 53 famílies. La densitat de població era de 226,1 habitants per km².
Dels 94 habitatges en un 30,9% hi vivien nens de menys de 18 anys, en un 41,5% hi vivien parelles casades, en un 12,8% dones solteres, i en un 43,6% no eren unitats familiars. En el 41,5% dels habitatges hi vivien persones soles el 20,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 3.
Per edats la població es repartia de la següent manera: un 27,3% tenia menys de 18 anys, un 8,8% entre 18 i 24, un 23,9% entre 25 i 44, un 20% de 45 a 60 i un 20% 65 anys o més.
L'edat mediana era de 34 anys. Per cada 100 dones de 18 o més anys hi havia 91 homes.
La renda mediana per habitatge era de 21.146 $ i la renda mediana per família de 30.000 $. Els homes tenien una renda mediana de 21.750 $ mentre que les dones 20.156 $. La renda per capita de la població era d'11.707 $. Entorn del 13,5% de les famílies i el 14,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Winger». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Winger». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
Viccionari
# Pituffik

Pituffik és un assentament de Groenlàndia que forma part del municipi d'Avannaata. El 2020 tenia 62 habitants.

## Referències

* ↑ Icy Imprisonment: The 1849 Voyage of the HMS North Star Arxivat May 2, 2016, a Wayback Machine.
* ↑ O'Carroll, Etain. Greenland and the Arctic. Lonely Planet, 2005, p. 199–200. ISBN 1-74059-095-3.
* ↑ «Atassut vil have pris på Pituffik» (en danès). Sermitsiaq, 23-11-2007.
# Cophixalus crepitans

Cophixalus crepitans és una espècie de granota que viu a Austràlia.
Està amenaçada d'extinció per la pèrdua del seu hàbitat natural.

## Referències

* Alford, R., Cunningham, M., Hoskin, C. & McDonald, K. 2004. Cophixalus crepitans. Llista Vermella d'Espècies Amenaçades de la UICN 2006. Consulta: 1 de febrer del 2008.
# Kujalleq

Kujalleq (en groenlandès: Kujalleq Kommunia, que significa 'el sud') és un municipi de Groenlàndia que agrupa els antics municipis de Nanortalik, Narsaq, Qaqortoq i una part del d'Ammassalik. Establert l'1 de gener del 2009, és el municipi menys poblat de l'illa amb 7.151 habitants l'any 2013. El seu centre administratiu es troba a Qaqortoq (en danès: Julianehåb).

## Símbols

L'escut d'armes de Kujalleq és format pel cap d'un moltó, que simbolitza la ramaderia ovina de la zona, una de les principals activitats econòmiques de la regió. A la part superior de l'escut hi ha el sol de la bandera de Groenlàndia. De fet, els colors de l'escut coincideixen amb els de la bandera del país. Va ser adoptat l'agost del 2008.

## Geografia

Kujalleq és el municipi més petit de Groenlàndia amb una superfície de 32.500 km², una àrea comparable amb la superfície de la comunitat autònoma de Catalunya. El municipi se situa a l'extrem sud de l'illa, i només limita amb el municipi de Sermersooq. Les aigües de la costa occidental són la del mar de Labrador, que es troba amb l'Atlàntic Nord obert a Uummannarsuaq, el cap del sud. La frontera a la costa occidental s'estén al llarg del fiord d'Alanngorsuaq i a la costa est fins al fiord d'Anorituup Kangerlua.
Tota l'àrea municipal és molt muntanyosa, amb nombrosos fiords que erosionen profundament el terra. Tots els assentaments es troben a la costa occidental, o als fiords que acaben allà.

## Localitats i assentaments

* Àrea de Nanortalik
** Nanortalik (Nennortalik)
** Aappilattoq
** Alluitsup Paa (Sydprøven)
** Ammassivik (Sletten)
** Narsarmijit (Frederiksdal, Narsaq Kujalleq)
** Tasiusaq
** Qorlortorsuaq
* Àrea de Narsaq
** Narsaq (Nordprøven)
** Igaliku (Igaliko)
** Narsarsuaq
** Qassiarsuk
* Àrea de Qaqortoq
** Qaqortoq (Julianehåb)
** Eqalugaarsuit
** Qassimiut
** Saarloq

## Transport

L'únic aeroport és l'aeroport de Narsarsuaq. Els helicòpters i els vaixells van als altres assentaments.

## Agermanaments

Kujalleq manté una relació d'agermanament amb els següents municipis:
* Aarhus, Dinamarca

## Vegeu també

* KANUKOKA

## Referències

* ↑ «Kommune Kujalleq» (en groenlàndes). [Consulta: 21 desembre 2017].
* ↑ Oficina Central d'Estadístiques de Groenlàndia, Greenland in Figures 2010
* ↑ «Kujalleq - Civic heraldry of Greenland». HeraldryWeb.
* ↑ «Venskabsbyer: Aarhus Kommune». Aarhus.dk. Arxivat de l'original el 2013-10-17. [Consulta: 25 març 2013].